27.10.2007 Jurnalul Oficial al Uniunii Europene L 283/37 REGULAMENTUL (CE) NR. 1266/2007 AL COMISIEI din 26 octombrie 2007 referitor la normele de punere în aplicare a Directivei 2000/75/CE a Consiliului în ceea ce privește combaterea, monitorizarea, supravegherea febrei catarale ovine, precum şi restricțiile privind deplasările unor animale din specii receptive la aceasta (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 82/894/CEE a Consiliului din 21 decembrie 1982 privind notificarea maladiilor la animale în cadrul Comunității (!), în special articolul 5 alineatul (2) a doua liniuţă, având în vedere Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere şși de eradicare a febrei catarale ovine (?), în special articolul 6 alineatele (1) şi (3), articolul 8 alineatul (2) litera (d), articolul 8 alineatul (3), articolul 9 alineatul (1) litera (c), articolele 11 și 12 și articolul 19 al treilea paragraf, întrucât: (1) Directiva 2000/75/CE stabileşte normele de control și măsurile de combatere a febrei catarale ovine în Comu- nitate, inclusiv instituirea zonelor de protecție şi de supraveghere, precum şi interzicerea ieşirii din zonele respective a animalelor din specii receptive. Comisia poate decide asupra unor derogări de la această inter- dicție, în conformitate cu procedura prevăzută de directiva menționată anterior. (2) Decizia 2005/393/CE a Comisiei din 23 mai 2005 privind zonele de protecţie și supraveghere pentru febra catarală ovină şi condițiile aplicabile circulației din sau prin aceste zone (') prevede delimitarea zonelor geografice globale în care statele membre trebuie să instituie zone de protecție și supraveghere („zone cu acces reglementat”). () JO L 378, 31.12.1982, p. 58. Directivă modificată ultima dată prin Decizia 2004/216/CE a Comisiei (JO L 67, 5.3.2004, p. 27). () JO L 327, 22.12.2000, p. 74. Directivă modificată ultima dată prin Directiva 2006/104/CE (O L 363, 20.12.2006, p. 352). () JO L 130, 24.5.2005, p. 22. Decizie modificată ultima dată prin Decizia 2007/357/CE (JO L 133, 25.5.2007, p. 44). (3) În urma adoptării Deciziei 2005/393|CE, situația privind febra catarală ovină în Comunitate a cunoscut modificări semnificative și s-a dobândit o nouă experiență privind combaterea bolii, în special în urma incursiunilor recente de noi serotipuri ale virusului febrei catarale ovine, şi anume serotipul 8, într-o zonă a Comunității în care anterior nu au fost niciodată raportate focare și care nu era considerată ca prezentând riscuri legate de febra catarală ovină, precum și serotipul 1 al virusului febrei catarale ovine. Pe baza experienței acumulate și în scopul stabilirii unei strategii mai durabile pentru combaterea febrei catarale ovine, este necesar să se îmbunătățească armonizarea la nivel comunitar a normelor legate de combaterea, moni- torizarea, supravegherea, febrei catarale ovine, precum şi de restricţiile privind deplasările animalelor receptive la aceasta, cu excepția animalelor sălbatice, întrucât acestea prezintă o importanță esențială pentru comerţul sigur cu animale de fermă receptive, care se deplasează în cadrul zonelor cu acces reglementat şi dinspre acestea. Din motive de armonizare și claritate, este necesar, în consecință, să se abroge Decizia 2005/393/CE și să se înlocuiască cu prezentul regulament. În egală măsură, noua situaţie privind febra catarală ovină a determinat Comisia să solicite consiliere ştiințifică și sprijin din partea Agenţiei Europene pentru Siguranța Alimentară (EFSA) care, în 2007, a prezentat două rapoarte ştiințifice și două avize ştiințifice privind febra catarală ovină. În conformitate cu Directiva 2000/75|CE, în delimitarea zonelor de protecție și de supraveghere trebuie să se țină seama de factorii geografici, administrativi, ecologici şi epizootici legați de febra catarală ovină, precum și de structurile de control. În vederea luării în considerare a acestor factori, este necesar să se prevadă norme privind cerințele armonizate minime referitoare la monitorizarea şi supravegherea febrei catarale ovine în Comunitate. Supravegherea şi schimbul de informații reprezintă elemente fundamentale ale unei abordări a măsurilor de combatere a febrei catarale ovine, care se bazează pe riscuri. În acest scop, pe lângă definițiile prevăzute la articolul 2 din Directiva 2000/75/CE, este necesar să se asigure, în special, o definiție a unui caz de febră catarală ovină pentru a permite o înțelegere comună a parame- trilor de bază pentru un focar de febră catarală ovină.